Владимир Грабарь

**Влади́мир Еммануи́лович Гра́барь**,  , , Вѣдень, Австро-Мадярщина – †26. новембер 1956, Москва, СССР — русинского походжѣня российскый и совѣтскый высокошколскый професор, правник.

## Биография
### Походжѣня
Походив з православной родины русинского сполоченского дѣятеля Еммануила Грабаря, од конця  посланця до мадярского парламента. Дѣдом Грабаря по материнской линии быв Адолф Добрянскый, вызнамный дѣятель русофилской ориентации в Угорской Руси, а од року 1881 в Галиции. Мати Игоря Грабаря, Олга Грабарь, тыж провадила прорусску просвѣтну чинность в Галиции. Олга Грабарь з малолѣтныма дѣтми бывала в маетку дѣда Чертеж в  Земплинѣ, Угорска Русь, одколи их отець через свою пророссийску позицию вымушено емигровав до Италии и Франции (1876).

### Штудии
В року 1879 Владимира Грабаря вывезли учити ся на гимназии до России в Егорьевск Рязанской губернии, де его отець, што пришов з Франции (1878), служив професором. Од року 1880 Владимир продовжовав гимназиалный курз в Киевѣ, де достав вдякы дѣдовым знакомствам штипендию в Колегии Галагана, котру закончив в року 1884, за чим абсолвовав правничы штудии на Московской универзитѣ (1884–1888). Продовжив штудии в Парижу, выбравши за фах меджинародне право (1888–1889). Перебывав ту яко плаченый корешпондент новинкы *Русскія вѣдомости*, чим ся утримовав. 

### Правник, педагог, ученый
В роках 1890–1893 працовав правником и учительом, выступовав з публикациями з меджинародного права и писав магистерску роботу. В року 1893 на Московской универзитѣ склав магистерскый испыт, а в року 1901 обгаив дизертацию и зыскав ступень магистра меджинародного права.
Од року 1893 — приват-доцент, а од 1901 — професор Юрьевской. универзиты (днесь Тарту, Естония). В часѣ Первой свѣтовой войны (1914–1915) — юрисконзулт дипломатичной канцеларнѣ при Станѣ российского главного везиря, але через нелагоду з везирьством подав демисию. В року 1918 зыскав на Петроградской универзитѣ научный ступень доктора меджинародного права без обгаиня докторской дизертации.

В роках 1922–1929 юрисконзулт НКВТ СССР (вонкашноторговый уряд), участник выпрацованя совѣтскых торговых договорох и Конзулского устава СССР (1926), паралелно на педагогичной и научной роботѣ на вецеро мѣстах (Московска универзита, Инштитут вонкашной торговлѣ, Всесоюзный инштитут юридичных наук, Инштитут права АН СССР). Од року 1929 — пензиста, але продовжовав научну роботу. Опубликовав 164 роботы на вецеро языках; его добрѣ познають не лем дома, но и в заграничу, як честного и точного автора.

### Приватный живот
23. апрѣля 1917 52-рочный  оженив ся з Мариев Пассек , дѣвков свого приятеля и наставника на Юрьевской универзитѣ, котра по часѣ стала ся позната як учена филологичка, фахманка в античной литературѣ. В року 1918 похворѣв ся и по рок 1921 перебывав з матерьов и женов в Адлерѣ.  

## Жерела и одказы
*  
*  
*  
* 
*  
*  
* **Шилохвост О. Ю.**: ГРАБАРЬ // Большая российская энциклопедия. Том&nbsp;7. Москва, 2007,  Верзия: 2016; одчитане: 31.03.2021
* **Янковська О. В.**: ГРАБАР Володимир Еммануїлович [Електронний ресурс] // Енциклопедія історії України:  / Редкол.:  (голова) та ін. НАН України. Інститут історії України. — К.: В-во "Наукова думка", 2004. — 688 с.  Одчитане: 31.03.2021) 

## Референции